Bejeweled 2

Bejeweled 2 (myös Bejeweled 2 Deluxe) on PopCap Gamesn kehittämä jatko-osa pulmapeli Bejeweledille. Se julkaistiin alun perin vuonna 2004 tietokoneelle ladattavana ja selaimessa pelattavana versiona. Myöhemmin peli on käännetty muun muassa useille mobiililaitteille. Pelin voi ladata myös Xbox Live Arcade- ja PlayStation Network -latauspalveluista. Pelin jakelussa on käytetty PopCapin muiden pelien tapaan "kokeile ennen käyttöä" -periaatetta. Pelin rajoitetun version saa siis ladattua ilmaiseksi, mutta täydet ominaisuudet saa käyttöön vasta, kun pelistä on maksanut.

Pelaaminen 
Pelin perusidea on pohjimmiltaan täysin sama kuin sarjan ensimmäisessä osassa. Pelaajan on tarkoitus siirrellä pelilaudalla olevia jalokiviä siten, että ne muodostavat kolmen tai useamman samanvärisen kiven sarjoja. Yhdistetyt jalokivet katoavat ja pelilaudan yläosasta tulee tilalle uusia. Peliin on kuitenkin lisätty uusia pelimuotoja, kuten pulmanratkontaan keskittyvä "Puzzle" ja loputon "Endless".

Aiheesta muualla 
 Bejeweled 2 PopCapin sivuilla 

Android-pelit
Xbox 360 Live Arcade -pelit
PlayStation 3 -pelit
Windows-pelit
MacOS-pelit
IOS-pelit
WiiWare-pelit
Vuoden 2004 videopelit
Yhdistä kolme -pelit
Selainpelit
Flash-pelit
Palm OS -pelit
Symbian-pelit
BlackBerry-pelit
PlayStation Network -pelit
Yhdysvalloissa kehitetyt videopelit

de:Bejeweled#Bejeweled 2